  Майя Бывальцева Удмуртиысь кык ӵектосъёс Егитъёсын ужанъя федерал агентстволэн (Росмолодёжь) вожвылъяськоназ 1 миллион манетлэсь трос коньдон утӥзы. Со сярысь улосвыл тӧролэн но кивалтэтлэн пресс-службазы ивортӥз. Вероника Карачёва «Мастера гостеприимства. Студенты» ӧрын «Познай Удмуртию» ӵектосэныз тодматӥз. Солэн ужпумез – элькунамы улӥсьёс пӧлын удмурт кылэз но лулчеберетэз вӧлмытон. Сое быдэстон улсын Ижкарын ивортодэт сётӥсь 10 стендъёс лэсьтыны чакламын. Озьы шоркарын улӥсьёс тужгес учкымон интыос сярысь тодыны но нялтас удмурт кылъёсты дышетыны быгатозы. Ӵектосэз улонэ пыӵатыны нылаш 800 сюрс манет утӥз. Эгра ёросысь Меньйыл школаын дышетскись, волонтёр Иван Баранов черкогуртын улӥсьёс понна «PRO Менил» медиацентр кылдытонъя ӵектоссэ возьматӥз. Озьы ик волонтёръёс мыло-кыдо егитъёс понна дышетон радъялозы. Мерлыко вотэсын черкогуртсылэн историеныз ужрадъёсын тодматон понна огин усьтозы. Ӵектосэз улонэ пыӵатыны 240 сюрс манет быдтозы. Тодэ вайытом, азьвылгес Приволжск федерал округысь егитъёслэн «iВолга» форумазы пыриськем Удмуртиысь егитъёс оглом 1 миллион 600 сюрс манет тыр грантъёс басьтӥзы.  Тегъёс: Мерлык Ижкар егитъёс Удмуртия удмурткыл грантъёс  